Woord: gottabeentjieArgieffoto Woord: gottabeentjie Betekenis: Beentjie aan die agterkant van die elmboog wat ‘n pynlike en verlammende gevoel veroorsaak wanneer dit gestamp word; sinonieme einabeentjie, elmboogbeentjie, gonnabeentjie, kieliebeentjie, liewenheerbeentjie, swernootbeentjie, tinteltonnetjie, verneukbeentjie, wewenaarsbeentjie</em Die verlamming in my arm nadat die boom my gottabeentjie getref het, neem byna ’n halfuur om te herstel (Volksblad, 6 November 2013, 5). Waar kom dit vandaan? Samestelling van gotta en beentjie, so genoem omdat ‘n stamp op hierdie beentjie gewoonlik ‘n uitroep van pyn, dikwels in die vorm van ‘n kragwoord soos gotta of gonna, ontlok. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.